Отчет

за дейността на читалище ,,Ралю Тодорово Кехайов-1929 г”

с. Просеник за 2020 год.

 Читалището е устойчива културна институция, която има специфична мисия да съхранява и развива традиционните ценности на нацията ни.Затова родолюбиви българи открай време са създавали читалища и са се занимавали с дейности, съхраняващи традициите ни и насърчаващи културното ни развитие. Българските народни читалища са институцията, която е съхранила и въздигнала нашата нация в най-критичните моменти от историята ни.Те винаги са биле стожери на националната ни идентичност и днес, но тези смутни времена не подминаха и тях. Изтеклата 2020 година беше белязана като година на световната Ковид 19 пандемия, изключително тежка и с непоправими последствия за цялото човечество,тя причини сериозни затруднения във всички сфери на обществения живот, в това число и в работата на народните читалища. Тази трудна година се отрази неблагоприятно и върху дейността и на нашето читалище. Въпреки ограниченията активна и разнообразна беше и дейността ни.

С подходящи мероприятия бяха отбелязани всички по-важни културни събития и годишнини.

Основните принципи в читалищната дейност бяха насочени към:

- съхранение и развитие на традициите.

- възпитаване и утвърждаване на националното самосъзнание и културната идентичност.

Като основни цели и задачи читалището си поставя :

 -Да обогати културния живот, социалната и образователната дейност в селото ни.

-Да утвърди читалището като общодостъпен център за библиотечно и информационно обслужване на населението.

-Да запази и разшири дейността на съществуващите самодейни колективи.

 Читалището е и домът на книгата, защото нашите предци знаели, че там където е книгата, знанието и мъдростта, там е и свободата .

Библиотечната дейност е една от основните функции на нашето читалище. През отчетният период библиотеката обслужи 257 читатели, предостави за ползване библиотечен фонд от над10585тома литература. През изминалия отчетен период кандидатствахме по проект „Българските библиотеки-съвременни центрове за четене и информираност-2020г.” към Министерството на Културата. Тази година бяхме много разочаровани ,че не бяхме одобрени въпреки ,че бяхме подготвили проекта по всички изисквания от МК и с предварителна проверка от издателство но уви.Получихме дарение от Университетско издателство,,Св.Климент Охридски”.Получаваме дарения на книги и от месни жители ,за което им Благодарим!

 На разположение на читателите е интернет обслужване, което съдейства за повишаване на информираността, качеството на живот, социалната интеграция и приобщаването на гражданите към глобалното информационно общество.Тя осигурява свободен достъп за своите читатели, като библиотекаря обръща внимание за привличането на нови читатели сред младите хора, за създаване на трайни навици за четене и получаване на знания и умения.

 Системно се поддържаха традиционни кътове, витрини по случай бележити годишнини.Поради обявената извънредна епидемична обстановка в цялата страна със заповед на министъра на Здравеопазването , не успяхме да проведем всички мероприятия който бяхме запланували .Читалището се съобрази със създалата се ситуация, беше поставена на видно място заповедта на министъра и наше съобщение ,че няма да работим със читатели. Но въпреки това отбягвахме да връщаме читатели като спазвахме строгите санитарни мерки. Времето през карантинния период уполозатворихме , като направихме почистване и дезинфекция на всички помещения в цялата сграда. Обърнахме повече внимание на ежедневните библиотечни занимания като преглед на документация- проверка на картони за закъснели читатели , подвързване и пренарежданe на книгитe по стелажите и др.

При спазване строга дистанция и взети всички предпазни средства за безопасност от заразяване с корона вирус се провеждаха забавните летни занимания, като използвахме терасата на библиотеката и парка.Наблегнахме повече на игрите на открито - четене и обсъждане на книги , рисуване, занимателни игри и др.

Участвахме онлайн в поетични конкурси ,,Доброглед”-2020г. на община Димово.

11-ти национален конкурс на името на Никола Вапцаров при НЧ,,Н.Вапцаров-1866г.”Благоевград със стихотворения на нашата местна поетеса Елена Великова.

Печатахме на компютър и изпращахме нейни стихотворения и до вестниците ,,Минаха години”, ,,Трета възраст, ”,,Тракия”, към редакциите на Съюз на Тракийските дружества и Бургаска пролет.

По случай годишнини на Ботев , Левски,Вапцаров ,Яворов ,Петко Росен и др. публикувахме нейни стихове и във фейсбук страницата на читалището.

**Читалищна дейност**

Читалището като своеобразна културно-просветна организация е и ще бъде пазител и продължител на народните традиции.

Като единствена културна институция НЧ „Ралю Тодоров Кехайов-1929г“ в с. Просеник то има специфичната мисия да съхранява и развива традициите и обичаите на родния край, както и да откликва на новите потребности на населението. Когато говорим за читалището и неговите функции, ще споменем и неговите културни прояви, защото то, читалището си е извоювало изключително значимо място в културния и обществен живот на селото и около него се обединяват и всички духовни прояви и интереси на нашите съграждани, независимо от техните професионални и възрастови различия.И през тази години читалището се стремеше да запази това, което се е превърнало в традиция. Но пак поради пандемията не успяхме да проведем всички запланувани мероприятия. Проведохме един от почитаните празници Бабинден, ден, в който се събираме, за да поздравим и да благодарим на хората с бели прeстилки от здравната служба за благородното им дело, а по стар народен обичай обредно поливаме и измиваме ръцете на доктора или на бабата.

На 19-ти февруари всяка година България свежда глава и се прекланя пред великия подвиг на Апостола на свободата, Васил Левски. По традиция всяка година на тази дата в училището или в библиотеката провеждаме срещи с учениците от началния курс, където децата се запознават с живота и делото на великия българин. И с жените от клуба на жената към читалището четохме разкази по действителни случки от живота на най-тачения и обичан борец за национално освобождение на България.Нашата местна поетеса рецитира нейно стихотворение посветено на Апостола. Подредена беше тематична витрина с книги за живота и делото на Васил Левски.Успяхме да отбележим Трифон Зарезан с жените от клуба бяхме поканени от семейство винопроизводители от село в техния дом и там извършихме ритуала по зарязването на лозата.Бяхме се подготвили да отпразнуваме осми март и традиционния карнавал,,Кукери”,но обявиха Ковид пандемията и неможахме да ги проведем.

За Великден направихме изложба от декоративни яйца и зайци в градинката пред читалището .

 2 юни деня на Ботев и загиналите за свободата на България отбелязахме с поднасяне на цветя на паметника в центъра на селото.

Участвахме онлайн в конкурс,,Букет от народности”организиран от читалището на с. Кралево, общ. Търговище-със снимки представящи местните народни носии.Получихме грамоти за участието си.

Всички други мероприятия ,който бяха запланувани напред във времето се отложиха.Бележити дати и годишнини се отбелязваха онлайн в фейсбук страницата на читалището.

**Материално-техническа база**: Читалището разполага със самостоятелна читалищна сграда върху 364кв.м. застроена площ и прилежаща към нея земя 1180кв.м. След извършения ремонт и закупените нови столове двете зали вече са годни за ползване по предназначение. Няма да спрем да повтаряме, че желаем и в Библиотеката да се създаде приятна атмосфера, която да привлича хората от общността да я посещават по-често . Тя играе важна роля като общодостъпно пространство и място за срещи и контакти, освен знанията, който получават , да се разтоварват от забързаното ежедневие в приятна и делова обстановка. Продължаваме да апелираме да се вземе под внимание нашите молби към органите, от който зависи ,а именно – Общината, защото сградата е Общинска собственост, да съдейства за извършване на ремонтните дейности в библиотеката. Пак ще напомня, че в 21 век. сградата все още няма изграден санитарен възел . За вода и до тоалетна се ходи на около 100м разстояние, което е много неудобно за посетителите и гостите на читалището и за самото поддържане на хигиената в сградата. Необходима е и подмяна на водосточните тръби, които са изгнили, запушени от години, изпочупени и при дъжд оливат стените на сградата, а вътре започна да избива влага по стените.Нуждаят се от ремонт и изронените, вече почти заличени стълбища в западната част на сградата, също и помещението, което се намира там има нужда от ремонт. Въпреки че преди 6 години бе правен основен ремонт на южната част покрива, на читалищната сграда, беше подменена нацяло,а на северната част бяха сменяни частично само счупени керемиди. От покрива на северната част още миналата година се появиха течове на тавана в помещенията на читалнята и библиотеката. Към настоящия момент след падналите дъждове течовете се увеличиха.Тече и около комините.

Читалището притежава 14 дка. земеделска земя, която е отдадена под наем на частна земеделска кооперация -”Рачел” с. Просеник. Наема остава в сметката на читалището и се ползва за неотложни нужди.

 Управителният съвет се събира редовно на заседания за решаване на възникнали проблеми. Читалището се обслужва от бройка Читалищен секретар и половин бр. работник библиотека – назначен по програма „ Глобални Библиотеки”.

Прилагам подробен финансов и библиотечен отчет.

Изготвил Чит. секретар:

 /Добринка Дончева/